62020TO0146(01)_INF
Rettens kendelse (Ottende Afdeling) af 28. juli 2021 –Csordas m.fl. mod Kommissionen
(Sag T-146/20)
»Annullationssøgsmål – personalesag – tjenestemænd – lovligheden af valg af den lokale afdeling i Luxembourg af Kommissionens personaleudvalg – opstilling af en fællesliste for seks faglige organisationer – institutionens kontrolpligt – åbenbart, at sagen er retligt ugrundet«
1.
Tjenestemandssager – personaleudvalg – valg – Unionens retsinstansers kompetence – grænser
(Art. 270 TEUF; tjenestemandsvedtægten, art. 90 og 91)
(jf. præmis 41-47)
2.
Tjenestemænd – repræsentation – personaleudvalg – valg – retmæssighed – institutionernes pligt til at sikre valghandlingers lovlighed – rækkevidde
(Tjenestemandsvedtægten, art. 9, stk. 2, art. 90 og 91)
(jf. præmis 56, 57 og 61-67)
3.
Tjenestemænd – repræsentation – personaleudvalg – valg – Kommissionens personaleudvalg i Luxembourg – opstilling af en fællesliste for flere fagforeninger eller faglige organisationer – manglende angivelse af navnet på hver af de opstillede kandidaters organisationer – tilsidesættelse af princippet om vælgerens frie valg ved afstemningen – foreligger ikke
(Tjenestemandsvedtægten, art. 9, stk. 2 og 3, art. 24b og bilag II, art. 1, stk. 4)
(jf. præmis 76, 77 og 84-88)
4.
Tjenestemænd – repræsentation – personaleudvalg – valg – Kommissionens personaleudvalg i Luxembourg – opstilling af en fællesliste for flere fagforeninger eller faglige organisationer – pligt til at sørge for, at antallet af kandidater, der er tilsluttet de nævnte organisationer, svarer til den fordelingsnøgle for repræsentativiteten, der er aftalt mellem disse – foreligger ikke
(Tjenestemandsvedtægten, art. 24b)
(jf. præmis 107-109)
Angående
Søgsmål støttet på artikel 270 TEUF med påstand om, for det første, at Kommissionens undladelse af at forhindre eller underkende flere handlinger eller undladelser i forbindelse med valget af den lokale afdeling i Luxembourg af Kommissionens personaleudvalg i november 2019 annulleres, eller at det konstateres, at denne undladelse var ulovlig, for det andet, at Kommissionens skrivelse af 28. november 2019 om beregningen af repræsentativiteten af de faglige organisationer i Kommissionen annulleres og, for det tredje, at alle afgørelser om tildeling af supplerende ressourcer til de faglige organisationer, der underskrev aftalen om repræsentativitet af 14 oktober 2019, i forhold til de ressourcer, som disse rådede over på grundlag af den repræsentativitet, som de var blevet tilkendt efter valget af den lokale afdeling i Luxembourg af Kommissionens personaleudvalg i 2016, annulleres.
Konklusion
1)
Europa-Kommissionen frifindes.
2)
Sagsøgerne betaler sagsomkostningerne, herunder omkostningerne i forbindelse med sagen om foreløbige forholdsregler.